ไอแบงก์ลดผลตอบแทนรีไฟแนนซ์บัตรเครดิต
ธนาคารอิสลามลดอัตราผลตอบแทนรีไฟแนนซ์บัตรเครดิตปีแรก 10 % จาก 14.5%  พร้อมตั้งเป้าโกยสินเชิ่อบัตรเครดิต 2,000 ล้านบาทในปีนี้
7 ก.ย. 2554

ธนาคารอิสลามลดอัตราผลตอบแทนรีไฟแนนซ์บัตรเครดิตปีแรก 10 % จาก 14.5%  พร้อมตั้งเป้าโกยสินเชิ่อบัตรเครดิต 2,000 ล้านบาทในปีนี้
นายธีรศักดิ์ สุวรรณยศกรรมการผู้จัดการ ธนาคารอิสลามแห่งประเทศไทย (ไอแบงก์)  เปิดเผยว่าภายใน 1-2 สัปดาห์นี้ธนาคารจะประกาสลดอัตราผลตอบแทนการรีไฟแนนซ์บัตรเครดิตจากเดิม 14.5 % เป็นคิดอัตราผลตอบแทนปีแรก 10 %  สำหรับปีต่อไปคิดอัตราผลตอบแทน 12 % ต่อปี   พร้อมทั้งปรับมาตรการรีไฟแนนซ์บัตรเครดิตและสินเชื่อส่วนบุคคลของรัฐบาลก่อนที่ดิคอัตราดอกเบี้ย 10 % ให้เป็นโครงการปกติของธนาคาร ซึ่งจะไม่มีกำหนดระยะเวลายื่นของสินเชื่อ ซึ่งคาดว่าภายในสิ้นปีนี้จะมีพอร์ตสินเชื่อรีไฟแนนซ์เพิ่มขึ้นอีก 2,000 ล้านบาท
“ปัจจุบันธนาคารมีพอร์ตสินเชื่อรีไฟแนนซ์บัตรเครดิตรวมประมาณ 4,000 ล้านบาท โดยเป็นโครงการรีไฟแนนซ์บัตรเครดิตของธนาคารเองจะคิดอัตราผลตอบแทน 14.5% ซึ่งเป็นกลุ่มลูกค้ามาใช้บริการตามนโยบายรีไฟแนนซ์บัตรเครดิตของรัฐประมาณ 100 ล้านบาท  โดยเฉลี่ยวงเงินขอสินเชื่อรายละ 3 แสนบาท  และมีหนี้เสีย(เอ็นพีแอล) ต่ำกว่า 1%  ทั้งนี้เชื่อว่าจะได้การตอบรับจากลูกค้าที่ดี เนื่องจากธนาคารคิดอัตราผลตอบแทนเพียง10 %  ซึ่งต่ำกว่าธนาคารพาณิชย์ทั่วไปที่คิดอัตราดอกเบี้ย 20 %”นายธีรศักดิ์กล่าว
ในขณะเดียวกัน ในวันที่ 15 ก.ย.นี้ ธนาคารจะเปิดตัวบัตรเครดิตคุณธรรมคนดี โดยมีคุณสมบัติพิเศษไม่สามารถที่จะรูดใช้จ่ายซื้อสินค้าหรือการบริหารที่ผิดศีลธรรมโดยตั้งเป้าหมายภายใน 3 เดือนจะมียอดผู้ถือบัตร 3 หมื่นใบและยอดสินเชื่อประมาณ 250-300 ล้านบาท
นายธีรศักดิ์กล่าวว่า เมื่อวันที่ 6 ก.ย.ที่ผ่านมาที่ประชุมคณะรัฐมนตรี(ครม.)อนุมัติให้ธนาคารเพิ่มทุน 1 หมื่นล้านบาท โดยในส่วนกระทรวงการคลังที่ถือหุ้นอยู่48 % จะต้องจ่ายเงินชำระค่าหุ้น 4,800 บาท  ซึ่งคาดว่าเม็ดเงินเพิ่มทุนจะเริ่มเข้ามาในเดือนม.ค.ปี 2555 โดยธนาคารจะนำเงินเพิ่มทุนมาขยายธุรกิจโดยในปี 2555 โดยตั้งเป้าหมายการปล่อยสินเชื่อใหม่ 4 หมื่นล้านบาท   และทำให้เงินกองทุนต่อสินทรัพย์เสี่ยง(บีไอเอส)เพิ่มจาก 12 %เป็น 14 %และสามารถที่จะขยายสินเชื่อได้เพิ่ม 1 แสนล้านบาท
ทั้งนี้เมื่อวันที่ 7ก.ย. นายวิรุฬ เตชะไพบูลย์ รมช.กระทรวงการคลังได้มาตรวจเยี่ยมพร้อมทั้งให้นโยบายธนาคารอิสลามแห่งประเทศ ให้พลิกบทบาทธนาคารฯสนองนโยบายตามแนวทางการของรัฐบาลและกระตุ้นเศรษฐกิจ โดยประสานงานกับ( องค์การการประชุมอิสลาม)โอไอซี เพื่อร่วมจัดตั้งกองทุนมุสลิมอาเซียน  เพื่อรองรับการประชุมคมอาเซียน รวมทั้งให้ดูแลคุณภาพชีวิต ส่งเสริมการประกอบอาชีพของมุสลิมให้เข้าถึงแหล่งเงินทุน การดำเนินการด้านไมโครไฟแนนซ์ รวมทั้งเป็นเครื่องมือของรัฐในการแก้ปัญหาภาคใต้